25 mister deres arbejdere.

Efter kun fire år, er det slut med Whopper og Cheeseburger til frederikshavnerne. Byens Burger King har fredag drejet nøglen. Det skriver kanalfrederikshavn.dk Til mediet bekræfter franchisetager, 64-årige Morten P. Madsen, at han har lukket butikken for sidste gang. Derudover henviser han til Burger Kings presseafdeling. Det er ellers kun fire år siden den 64-årige Morten P. Madsen åbnede for de godt 160 pladser i Danmarksgade. Her var selveste borgmesteren, Birgit S. Hansen (S) med til at klippe snoren. Dengang vidste indehaveren godt det kunne blive en svær opgave. - Jeg ved godt, det lyder skørt, men jeg ved jo, hvad jeg går ind til, sagde han dengang til lokalmediet. Morten P. Madsen har nemlig i godt ti år stået i spidsen for tre vendsysselske McDonalds-restauranter. Der var 25 ansatte i restauranten.